PATVIRTINTA

Progimnazijos direktorės

2023 m. sausio 31 d.

įsakymu Nr. V1- 16

**UŽSIENIO KALBŲ ŠVENTĖS**

**„EUROPIETIŠKOS DAINOS FIESTA 2023“**

**NUOSTATAI**

**I SKYRIUS**

**BENDROSIOS NUOSTATOS**

1. „Europietiškos dainos fiesta 2023“ nuostatai reglamentuoja šventės tikslą, uždavinius, dalyvius, organizavimo tvarką bei dalyvių apdovanojimą.
2. Šventės organizatoriai – Kėdainių „Ryto“ progimnazijos užsienio kalbų, muzikos mokytojai. Šventės koordinatorė – Kėdainių „Ryto“ progimnazijos mokytoja Daiva Ereksonienė.

**II SKYRIUS**

**TIKSLAS IR UŽDAVINIAI**

3. Šventės tikslas – suburti šalies mokinius bei mokytojus bendrai kūrybinei veiklai.

4. Uždaviniai:

4.1. skatinti mokinius domėtis užsienio šalių kalbomis ir kultūra;

4.2. ugdyti mokinių kalbinius ir kūrybinius gebėjimus, vokalinio meno saviraišką, sceninę kultūrą.

**III SKYRIUS**

**ŠVENTĖS DALYVIAI**

5. Šventės dalyviai – šalies ugdymo įstaigų ugdytiniai.

6. Šventėje gali dalyvauti solistai, duetai, įvairios sudėties vokaliniai ansambliai.

**IV SKYRIUS**

**ŠVENTĖS ORGANIZAVIMO TVARKA**

7. Šventė vyks ***2023 m. balandžio 28 d. 12 val. Kėdainių „Ryto“ progimnazijoje*** (Pavasario g. 6, Kėdainiai).

8. Šventės dalyviai atlieka po 1 dainą pasirinkta užsienio kalba.

9. Pasirodymo trukmė iki 4 minučių.

10. Paraiškas dėl dalyvavimo renginyje (1 priedas) ugdymo įstaigos pateikia šventės koordinatorei Kėdainių „Ryto“ progimnazijos mokytojai Daivai Ereksonienei iki 2023 m. balandžio 7 d. Paraiškas siųsti elektroniniu paštu. Adresas – *dainufiesta@gmail.com*

**V SKYRIUS**

**ŠVENTĖS DALYVIŲ APDOVANOJIMAS**

11. Visiems šventės dalyviams ir jų mokytojams bus įteikti Kėdainių ,,Ryto” progimnazijos padėkos raštai.

**VI SKYRIUS**

**BAIGIAMOSIOS NUOSTATOS**

12. Informaciją apie šventę, šventės nuotraukos bus skelbiamos Progimnazijos svetainėje <https://www.rytas.kedainiai.lm.lt/> , „Facebook“ socialiniame tinkle.

\_\_\_\_\_\_\_\_\_\_\_\_\_\_\_\_\_\_\_\_

1 PRIEDAS

**Šventės „EUROPIETIŠKOS DAINOS FIESTA 2023“ dalyviai**

|  |  |  |  |  |  |  |
| --- | --- | --- | --- | --- | --- | --- |
| **Solisto / dueto vardas, pavardė ar kolektyvo pavadinimas ir narių skaičius** | **Ugdymo įstaiga** | **Klasė** | **Atliekamo kūrinio autorius ir pavadinimas** | **Akompanavimo pobūdis (fonograma ar instrumentai)** | **Mokinius rengusių mokytojų vardai, pavardės, kontaktai** | **Pastabos (reikalinga įranga)** |
|  |  |  |  |  |  |  |
|  |  |  |  |  |  |  |